 Madaxweyne ku xigeenkii hore ee Somaliland Axmed Yuusuf Yaasiin iyo Siyaasi Ismaaciil Maxamuud Hurre Buubaa, oo u waramay Wargeyska Geeska Afrika ayaa ugu horayn Axmed Yuusuf Yaasiin, wuxuu hadalkiisa ku bilaabay Gacanta Dawladda ee dib loogu soo celiyey Haamaha, waa mid loo baahnaa, marka horena weynu ogeyn, markii horena weynu ogeyn oo Golaha Wakiilada oo umadda Wakiilo ugu matala, horeba wey u diideen, Golaha Wakiiladuna shacabka ayey matalaan, waxay diidaana waa waxba kama jiraan, laakiin waa la iska watay, Haamuhuna wa halbawlaha Kaydka Shidaalka, ee Qarankan, oo tusaale ahaan haddii uu dagaal ina qabsado, oo in Dawladdu gacanta ku haysaa, oo ay ogaata waxa u yaala inay waxay ku hawlgalayso, waana bogaadinayaa in gacanta Dawladda dib loogu soo celiyo, haddii ay hadhaw dhacdo in Gacanta Shicibka dib loogu celiyo si daah furan oo xalaal ah ha loogu tartamo, laakiin meelaha halbawlayaasha sida amniga madaarada, iyo haamaha, waa waxyaabaha aan ka bixi karin gacanta dawladda, oo haddii ay ka baxaan qaranku khatar ku galaayo, waxaana qabaa in arinkaasi uu yahay arin uu Madaxweynuhu bartiisa uu dhigay. 